|  |
| --- |
|  |

Notat

Dato 15. november 2017

Høringsnotat

Ændring af BL 5-18, Bestemmelser om flyve- og hviletid for besætningsmedlemmer under erhvervsmæssig lufttransport

**1. Indledning**

Trafik-, Bygge- og Boligstyrelsen har den 20. september 2017 sendt udkast til ændring af BL 5-18, Bestemmelser om flyve- og hviletid for besætningsmedlemmer under erhvervsmæssig lufttransport, 3. udgave i høring hos de i bilag 1 nævnte høringsparter*.* Udkastet har også været offentliggjort på Høringsportalen.

Høringsfristen udløb den 18. oktober 2017.

Følgende organisationer har meddelt, at de ikke har bemærkninger: Dansk Erhverv, Erhvervsstyrelsen, Jettime og Danske Regioner.

Trafik-, Bygge- og Boligstyrelsen har herudover modtaget høringssvar fra Star Air.

I det følgende refereres og kommenteres hovedindholdet i det modtagne høringssvar.

**2. Høringssvar**

Star Air har ikke fremsat egentlige bemærkninger til de foreslåede ændringer, men har derimod fremsat forslag om en yderligere ændring af BL 5-18.

Forslaget går ud på at indsætte bestemmelser i fortsættelse af pkt. 5.3.1.3 (vedrørende langdistanceflyvninger i flere tidszoner), om at der kan afviges fra pkt. 5.3.1.3 i henhold til EU AIR OPS, Subpart Q, OPS 1.1110, pkt. 1.2, dog kun én gang mellem to på hinanden følgende hvileperioder (168 timer) som angivet i Subpart Q OPS 1.111, pkt. 2.1, og på betingelse af at besætningsmedlemmer skal have stillet passende indkvartering til rådighed.

Star Air peger i deres høringssvar på, at forslaget ligner reglerne i EU AIR-OPS vedrørende den øvrige erhvervsmæssige luftfart.

Kommentarer fra Trafik-, Bygge- og Boligstyrelsen:

*Med nærværende forslag til ændring af BL 5-18 har Trafik-, Bygge- og Boligstyrelsen alene haft til hensigt at præcisere grænserne for anvendelse af ”split duty” – ikke at ændre retsgrundlaget.*

*Dette beror bl.a. på, at området vedrørende flyve- og hviletid er reguleret af EU-regler, og at muligheden for at fastsætte supplerende nationale bestemmelser derfor er meget begrænset.*

*Det bemærkes i øvrigt, at det europæiske luftfartsagentur EASA den 30. oktober 2017 har offentliggjort udkast til nye regler (NPA 2017-17), hvor de områder, der er omfattet af BL 5-18, foreslås omfattet af EU AIR-OPS (forordning 965/2012), og at der vil være mulighed for at fremsætte bemærkninger direkte til EASA under høringsprocessen.*

*Høringssvaret giver herefter ikke Trafik-, Bygge- og Boligstyrelsen anledning til at ændre i BL-udkastet.*

**3. Høringsliste**

|  |  |
| --- | --- |
| AOPA Danmark | info@aopa.dk; |
| Brancheforeningen Dansk Luftfart | Info@dansk-luftfart.dk; |
| Cabin Attendants Union | cau@cau.dk; |
| Danish Airline Pilots Association | info@dalpa.dk; |
| Dansk Erhverv | hoeringssager@danskerhverv.dk;  |
| Dansk IndustriDI Transport | transport@di.dk;pehe@di.dk; |
| Dansk Motorflyver Union | mail@flyvdmu.dk; |
| Erhvervsflyvningens Sammenslutning | es@es-daa.dk; |
| Erhvervsstyrelsen | letbyrder@erst.dk; |
| Flyvebranchens Personaleunion | fpu@flyvebranchen.dk; |
| Jet Time | ati@jet-time.dk; |
| Kongelig Dansk Aeroklub | kda@kda.dk; |
| Scandinavian Airlines SystemPublic AffairsLars Andersen | Lars.Andersen3@sas.dk; |
| Scandinavian Airlines SystemSTOOS | Eva.Stahlemar@sas.se;am.office@sas.se; |
| Danske Regioner | regioner@regioner.dk; |
| Kommunernes Landsforening | kl@kl.dk; |